
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 224 


25 Σεπτεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

251. Καθορισμός του Τύπου κοιτών Κλήσεων των Ει¬ 

δικών Εντύπων Παραβολών, σε ΕΥΡΩ, προς Αντι¬ 
κατάσταση του κινητού επιθήματος του ειδικού 
ενσήμου των Μετοχικών Ταμείων Στρατού, Ναυ¬ 
τικού και Αεροπορίας καθιερωθέντος από το Ν.Δ 
1938/42 (ΦΕΚΑ'289). 1 

252. Τροποποίηση και συμπλήρωση διατάξεων του 

Π.Δ. 56/1995 (Α'45) «Συμμόρφωσητης Ελληνικής 
νομοθεσίας προς τις Οδηγίες 92/46/ΕΟΚ και 
92/47/ΕΟΚ του Συμβουλίου περί των υγειονομι¬ 
κών κανόνων που διέπουν την παραγωγή και 
εμπορία γάλακτος και προϊόντων με βάση το γά¬ 
λα» . 2 

253. Τροποποίηση διατάξεων του Π.Δ. 264/2000 «Κα¬ 

θορισμός των απαιτουμένων προσόντων και προ¬ 
ϋποθέσεων φυσικών και νομικών προσώπων για 
τη χορήγηση άδειας εμπορίας φυτοπροστατευτι- 
κών προϊόντων (Α 217). 3 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Καθορισμός του Τύπου και των Κλάσεων των Ειδικών 
Εντύπων Παραβολών, σε ΕΥΡΩ, προς Αντικατάστα¬ 
ση του κινητού επιθήματος του ειδικού ενσήμου των 
Μετοχικών Ταμείων Στρατού, Ναυτικού και Αεροπο¬ 
ρίας καθιερωθέντος από το Ν.Δ 1938/42 (ΦΕΚ Α' 
289). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 25 παρ.5 του 
Ν .Δ. 1938/1942 «Περί συμπληρώσεως της περί Μετοχικού 
Ταμείου Στρατού νομοθεσίας και άλλων διατάξεων» (ΦΕΚ 
Α' 289) που κυρώθηκε με την πράξη του Υπουργικού Συμ¬ 
βουλίου 331/1946 (ΦΕΚΑ' 185). 


2. Τις διατάξεις του άρθρου 25 και της παρ.6α του άρ¬ 
θρου 10 του Ν.2292/1995 «Οργάνωση και λειτουργία 
Υπουργείου Εθνικής Άμυνας, διοίκηση και έλεγχος των 
Ενόπλων Δυνάμεων και άλλες διατάξεις» (ΦΕΚ Α' 35). 

3. Τις διατάξεις του άρθρου 1 εδ. γ', ιδ' και ιη' του Π.Δ. 
363/1997 «Διατήρηση εποπτείαςτου Υπουργείου Εθνικής 
Άμυνας επι'ΝΠΔΔ» (ΦΕΚΑ'241). 

4. Την 20/7/5 Σεπτεμβρίου 2001 απόφαση του Διοικητι¬ 
κού Συμβουλίου του ΜΤΣ. 

5. Την 25 Γνωμάτευση της 13ης/2002 συνεδρίασης του 
Συμβουλίου Αρχηγών Γ ενικών Επιτελείων (ΣΑΓΕ). 

6. Την 29492/31 Οκτωβρίου 2001 Κοινή Απόφαση του 
Πρωθυπουργού και του Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στους 
Υφυπουργούς Εθνικής Άμυνας» (ΦΕΚ Β' 1483). 

7. Τιςδιατάξειςτου άρθρου 29Ατου Ν. 1558/1985 (ΦΕΚ 
Α'137) όπως προστέθηκε με το άρθρο 27 του Ν. 
2081/1992 (ΦΕΚΑΊ54) και αντικαταστάθηκε με το άρθρο 
1 παρ.2του Ν. 2469/1997 (ΦΕΚΑ'38) 

8. Τις διατάξεις των άρθρων 1, 2, 10 και 19 του 
Ν.2482/2000 (ΦΕΚ Α'207) «Λήψη συμπληρωματικών μέ¬ 
τρων για την εφαρμογή των κανονισμών (ΕΚ) 1103/1997, 
974/1998,2866/1998 του Συμβουλίου, όπως ισχύουν σχε¬ 
τικά με την εισαγωγή του ΕΥΡΩ». 

9. Το γεγονός ότι από το παρόν διάταγμα προκαλείται 
οικονομική επιβάρυνση του Προϋπολογισμού του Μετο¬ 
χικού Ταμείου Στρατού εβδομήντα εννέα χιλιάδες και δια¬ 
κόσια σαράντα (79.240) ευρώ σε βάρος του ΚΑΕ 1211, οι¬ 
κονομικού έτους 2002. 

10. Την 421/2002 Γνωμοδότηση του Συμβουλίου της 
Επικράτειας, με πρόταση του Υφυπουργού Εθνικής Άμυ¬ 
νας, αποφασίζουμε: 

Άρθρο 1 

Τα ειδικά έντυπα παραβολών διακρίνονται στις παρακά¬ 
τω κλάσεις σε ευρώ: 

1η κλάση των δεκαπέντε (15) ευρώ. 

2η κλάση των τριάντα (30) ευρώ. 

3η κλάση των σαράντα πέντε (45) ευρώ. 

4η κλάση των εξήντα (60) ευρώ. 

5η κλάση των ενενήντα (90) ευρώ. 
































4396 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 

Τα ειδικά έντυπα παραβολών αποτελούνται από το κύ¬ 
ριο σώμα και το απόκομμα. Το κύριο σώμα έχει διαστά¬ 
σεις 155 χ 85 χιλιοστά και το απόκομμα 55 χ 85 χιλιοστά. 
Συνολικά είναι διαστάσεων 210 χ 85 χιλιοστών. Μεταξύ 
του κυρίου σώματος καιτου αποκόμματος υπάρχει κάθε¬ 
τη διάτρηση στη διάσταση των 85 χιλιοστών. 

Εκτυπώνονται σε ειδικό χαρτί, το οποίο φέρει σε όλη την 
επιφάνεια το υδατογράφημα με στοιχεία Μ.Τ.Σ (Μετοχικό 
Ταμείο Στρατού) το οποίο γίνεται εμφανές αν το έντυπο 
υψωθεί στο φως. 

Φέρουν τις εξής παραστάσεις και κείμενα: 

Πλαίσιο από γραμμοκόσμημα. 

Δίχρωμο δάπεδο που αποτελείται από πλέγμα και 
ασφαλιστικό διακοσμητικό γραμμοκόσμημα. 

Τη σειρά, τον αριθμό και το έμβλημα των Ενόπλων Δυ¬ 
νάμεων (σύμπλεγμα περικεφαλαίας, άγκυρας και αετού) 
στο απόκομμα και στο κυρίως παράβολο. 

Στο κείμενο του αποκόμματος αναγράφονται: 

ΑΠΟΚΟΜΜΑ ΠΑΡΑΒΟΛΟΥ ΕΝΣΗΜΟΥ ΜΕΤΟΧΙΚΟΥ 
ΤΑΜΕΙΟΥ ΣΤΡΑΤΟΥ το ποσό κάθε κλάσεως (αριθμητικά 
και ολογράφως). 


ΚΑΤΑΘΕΤΗΣ.(όνομα και επώνυμο καταθέτη). 

ΓΙΑ.(αιτία κατάθεσης). 

ΤΗΝ.(ημερομηνία). 


0 ΠΡΟΪΣΤΑΜΕΝΟΣ ΤΗΣ ΥΠΗΡΕΣΙΑΣ.(σφραγίδα υπογραφή). 

Στο κείμενο του κυρίως παράβολου αναγράφονται: 

ΠΑΡΑΒΟΛΟ ΕΝΣΗΜΟΥ ΜΕΤΟΧΙΚΟΥ ΤΑΜΕΙΟΥ ΣΤΡΑ¬ 
ΤΟΥ 

Το ποσό κάθε κλάσεως (αριθμητικά και ολογράφως) 

ΚΑΤΑΘΕΤΗΣ.(επώνυμο, όνομα, πατρώνυμο). 

ΚΑΤΟΙΚΟΣ.οδός.αριθ. 

Υπηρεσία στην οποία γίνεται η κατάθεση. 

Αιτιολογία κατάθεσης. 

Άρθρο 3 

Κάθε κλάση των ειδικών εντύπων παραβολών θα έχει έν¬ 
δειξη σειράς και θα φέρει αρίθμηση. Σε όλα τα έντυπα 
στην πρώτη εκτύπωσή τους η αρίθμηση θα αρχίζει από 
001 και τη σειρά Α. 

Ο χρωματισμός των εντύπων ορίζεται ως εξής: 

1η κλάση: κίτρινο 

2η κλάση: φαιά ανοικτό 

3η κλάση: πράσινο 

4η κλάση: ροζ 

5η κλάση: κυανό 

Έντυπα παράβολα τα οποία έχουν διατεθεί δεν επι- 
στρέφονται. 

Άρθρο 4 

Η κυκλοφορία και επικόλληση του καταργουμένου κι¬ 
νητού επιθήματος ενσήμου του Μετοχικού Ταμείου Στρα¬ 
τού επιτρέπεται μέχρι την 31η Δεκεμβρίου 2002. 

Άρθρο 5 

Η ισχύς του παρόντος Προεδρικού Διατάγματος αρχί¬ 
ζει από την ημερομηνία δημοσίευσής του στην Εφημερί¬ 
δα της Κυβερνήσεως. 


Στον Υφυπουργό Εθνικής Άμυνας αναθέτουμε τη δημο¬ 
σίευση και εκτέλεση του παρόντος Προεδρικού Διατάγ¬ 
ματος. 

Αθήνα, 19 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΛΑΖΑΡΟΣ ΛΩΤΙΔΗΣ 

-♦- 

( 2 ) 

Τροποποίηση και συμπλήρωση διατάξεων του Π.Δ. 
56/1995 (Α' 45) «Συμμόρφωση της Ελληνικής νομοθε¬ 
σίας προς τις Οδηγίες 92/46/ΕΟΚ και 92/47/ΕΟΚ του 
Συμβουλίου περί των υγειονομικών κανόνων που διέ- 
πουν την παραγωγή και εμπορία γάλακτος και προϊό¬ 
ντων με βάση το γάλα». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α)Του άρθρου 1 παρ.1,2, και3του Ν. 1338/1983 «Εφαρ¬ 
μογή του κοινοτικού δικαίου» (Α34) όπως έχει τροποποιη- 
θεί με το άρθρο 6 του Ν. 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α70) και του 
άρθρου 65του Ν.1892/1990(Α 101). 

β) Του άρθρου 20παρ. 1 περ.4του Ν.248/1914 «Περίορ- 
γανώσεως της Ζωοτεχνικής και Κτηνιατρικής Υπηρεσίας» 
(Α110) το οποίο προστέθηκε με το άρθρο μόνο του Α.Ν. 
της 23/24 Ιανουάριου 1936 (Α47) και 

γ) Του άρθρου 29Ατου Ν. 1558/1985 «Κυβέρνηση και 
κυβερνητικά όργανα» (Α 137) το οποίο προστέθηκε με το 
άρθρο 27 του Ν. 2081/1992 (Α154) και αντικαταστάθηκε 
από το άρθρο 1 παρ. 2α του Ν. 2469/1997 (Α38). 

2. Την 399580/30.10.2001 απόφαση του Πρωθυπουρ¬ 
γού καιτου Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη»(Β 1479). 

3. Το γεγονός ότι από το παρόν δ/γμα δεν προκαλείται 
δαπάνη σε βάρος του Κρατικού Προϋπολογισμού. 

4. Την 321/2002 γνωμοδότηση του Συμβουλίου της Επι¬ 
κράτειας, μετά από πρόταση του Υπουργού Οικονομίας και 
Οικονομικών και του Υφυπουργού Γεωργίας αποφασίζου¬ 
με: 

Άρθρο 1 

Η παράγρ. 12του άρθρου 2του Π.Δ. 56/1995 (Α45) αντι¬ 
καθίσταται ως εξής: 

«12 «Αρμόδια Αρχή»: Η Γενική Διεύθυνση Κτηνιατρικής 
του Υπουργείου Γεωργίας ή κάθε άλλη περιφερειακή ή 
νομαρχιακή υπηρεσία, η οποία, με βάση τις κείμενες δια¬ 
τάξεις, έχει την ευθύνη διενέργειας των υγειονομικών και 
κτηνιατρικών ελέγχων». 

Άρθρο 2 

Το άρθρο 10 του Π.Δ. 56/1995 (Α'45) αντικαθίσταται ως 
εξής: 

«Άρθρο 10 

1. Κάθε φυσικό ή νομικό πρόσωπο που προτίθεται να 
ιδρύσει κέντρο συλλογής, κέντρο τυποποίησης, εγκατά¬ 
σταση επεξεργασίας ή εγκατάσταση μεταποίησης, πρέ¬ 
πει να υποβάλλει στην Κτηνιατρική αρχή της οικείας Νο¬ 
μαρχιακής Αυτοδιοίκησης τα ακόλουθα δικαιολογητικά: 

α) Αίτηση, στην οποία θα περιέχονται τα εξής στοιχεία: 

- το ονοματεπώνυμο ή η επωνυμία και η διεύθυνση κα¬ 
τοικίας ή έδρας του αιτούντος και το εμπορικό σήμα της 
επιχείρησης, εάν υπάρχει, και ο τόπος εγκατάστασης της 
μονάδας. 

β) Γενικό σχεδιάγραμμα (κάτοψη) των εγκαταστάσεων 
με λεπτομερή απεικόνιση και περιγραφή των χώρων. 

γ) Τοπογραφικό διάγραμμα του οικοπέδου υπό κλίμακα 
1:500. 

δ) Πίνακα απαρίθμησης και περιγραφής του τεχνικού 
εξοπλισμού των ειδικών συσκευών και οργάνων της μο¬ 
νάδας, με σχεδιάγραμμα τοποθέτησής τους στο χώρο. 

ε) Τεχνική περιγραφή της λειτουργίας της μονάδας με 
ιδιαίτερη μνεία στην ημερήσια δυναμικότητα, στο είδος 
της επεξεργαζόμενης πρώτης ύλης και τελικών προϊό¬ 
ντων. 

στ) Εγκεκριμένη μελέτη επεξεργασίας και διάθεσης 
των λυμάτων 

ζ) Προέγκριση χωροθέτησης της μονάδας και έγκριση 
των περιβαλλοντικών όρων από τις αρμόδιες υπηρεσίες 
του Υπουργείου Περιβάλλοντος, Χωροταξίας και Δημο¬ 
σίων Έργων. 

2. Η αίτηση και τα δικαιολογητικά που την συνοδεύουν, 
εξετάζονται από την Κτηνιατρική αρχή της οικείας Νο¬ 
μαρχιακής Αυτοδιοίκησης, της έδρας του/της υπό ίδρυση 
κέντρου / εγκατάστασης. 

3. Εφόσον διαπιστωθεί από την Κτηνιατρική αρχή της 
οικείας Νομαρχιακής Αυτοδιοίκησης ότι τα δικαιολογητι- 
κά είναι πλήρη και η σχεδιαζόμενη μονάδα μπορεί να 
ανταποκριθεί στους όρους του παρόντος διατάγματος, 
όσον αφορά τη φύση των δραστηριοτήτων της η Κτηνια¬ 
τρική αρχή της οικείας Νομαρχιακής Αυτοδιοίκησης ει- 
σηγείται την έγκριση ίδρυσης της μονάδας, η οποία χο¬ 
ρηγείται με απόφαση του οικείου Νομάρχη. 

4. Μετά την ολοκλήρωση της κατασκευής του κέντρου 
συλλογής ή της εγκατάστασης, χορηγείται η άδεια λει¬ 
τουργίας από υγειονομικής κτηνιατρικής πλευράς, με 
απόφαση του οικείου Νομάρχη, κατόπιν αιτήσεως του 
ιδιοκτήτη της μονάδος, που υποβάλλεται στην Κτηνιατρι¬ 
κή αρχή της οικείας Νομαρχιακής Αυτοδιοίκησης. 

Η άδεια λειτουργίας χορηγείται μετά από εισήγηση της 
Κτηνιατρικής αρχής της οικείας Νομαρχιακής Αυτοδιοίκη¬ 
σης κατόπιν γνωματεύσεως τριμελούς Επιτροπής που συ- 
νιστάται στην οικεία Νομαρχία αποτελούμενη από τον Δι¬ 
ευθυντή Κτηνιατρικής του νομού, τον Διευθυντή Γεωργίας 
του νομού και τον Διευθυντή Υγιεινής ή τους νόμιμους ανα¬ 
πληρωτές αυτών που ορίζονται με απόφαση του οικείου 
Νομάρχη, εφόσον εξασφαλίζεται ότι πληρούνται οι προϋ¬ 
ποθέσεις του παρόντος διατάγματος, χωρίς κατά τα λοιπά 
να θίγονται οι γενικές περί χορηγήσεως αδειών ιδρύσεως 
και λειτουργίας βιομηχανικών μονάδων διατάξεις. 

5. Στην περίπτωση κατά την οποία η μονάδα δεν πληρεί 
τους όρους του παρόντος διατάγματος, δεν χορηγείται 
άδεια λειτουργίας και ο ιδιοκτήτης της πρέπει να προβεί 
στις απαραίτητες βελτιώσεις και συμπληρώσεις της μο¬ 
νάδος, βάσει των παρατηρήσεων της τριμελούς Επιτρο¬ 


πής οι οποίες κοινοποιούνται σ' αυτόν, για να τύχει της 
άδειας λειτουργίας. 

6. Σε κάθε κέντρο συλλογής/τυποποίησης και εγκατά¬ 
στασης επεξεργασίας /μεταποίησης που λαμβάνει άδεια 
λειτουργίας χορηγείται αριθμός έγκρισης από τη Γενική 
Διεύθυνση Κτηνιατρικής του Υπουργείου Γεωργίας. Η 
ίδια κτηνιατρική αρχή καταρτίζει τον κατάλογο των εγκε¬ 
κριμένων κέντρων συλλογής, τυποποίησης και εγκατα¬ 
στάσεων επεξεργασίας/μεταποίησης που βρίσκονται στη 
χώρα μας. 

7. Όταν η αρμόδια Κτηνιατρική αρχή της οικείας Νο¬ 
μαρχιακής Αυτοδιοίκησης διαπιστώνει προφανή παράβα¬ 
ση των κανόνων υγιεινής του παρόντος διατάγματος ή 
εμπόδιο της κατάλληλης επιθεώρησης μπορεί: 

ί) να παρεμβαίνει στη χρησιμοποίηση του εξοπλισμού ή 
των χώρων και να λαμβάνει κάθε αναγκαίο μέτρο, μέχρι 
και τον περιορισμό ή την προσωρινή αναστολή της παρα¬ 
γωγής 

ϋ) αντα μέτρα που προβλέπονται στην περίπτωση I) ήτα 
μέτρα που προβλέπονται στο άρθρο 14 παράγραφος 1, 
δεύτερο εδάφιο, τελευταία περίπτωση δεν επαρκούν για 
την επανόρθωση της κατάστασης, να αναστείλει προσω¬ 
ρινά την έγκριση, ενδεχομένως για τον ενεχόμενο τύπο 
παραγωγής. 

Εάν ο ασκών την εκμετάλλευση ή ο διαχειριστής της 
εγκατάστασης ή του κέντρου δεν επανορθώσουν τις δια- 
πιστωθείσες παραλείψεις εντός της προθεσμίας που ορί¬ 
ζει η Κτηνιατρική αρχή της οικείας Νομαρχιακής Αυτοδι¬ 
οίκησης, η Γενική Διεύθυνση Κτηνιατρικής ανακαλεί τον 
αριθμό έγκρισης των κέντρων συλλογής/τυποποίησης 
και εγκαταστάσεων επεξεργασίας/μεταποίησης κατόπιν 
ανάκλησης της άδειας λειτουργίας του οικείου Νομάρχη 
κατά την διαδικασία χορήγησής της. 

Εάν γίνει έλεγχος σύμφωνα με το άρθρο 14, η Κτηνια¬ 
τρική αρχή της οικείας Νομαρχιακής Αυτοδιοίκησης 
οφείλει ιδιαίτερα να συμμορφώνεται προς τα σχετικά πο¬ 
ρίσματα. Τα άλλα κράτη μέλη και η Επιτροπή ενημερώνο¬ 
νται από τη Γενική Διεύθυνση Κτηνιατρικής του Υπουρ¬ 
γείου Γεωργίας σχετικά με την αναστολή ή την ανάκληση 
της έγκρισης. 

8. Η επιθεώρηση και ο έλεγχος των κέντρων ή εγκατα¬ 
στάσεων διεξάγεται από την Κτηνιατρική αρχή της οικεί¬ 
ας Νομαρχιακής Αυτοδιοίκησης, σύμφωνα με το κεφά¬ 
λαιο VI του παραρτήματος Γ. 

Το κέντρο ή η εγκατάσταση πρέπει να βρίσκεται υπό τον 
διαρκή έλεγχο της Κτηνιατρικής αρχής της οικείας Νο¬ 
μαρχιακής Αυτοδιοίκησης. Το κατά πόσον απαιτείται 
διαρκής ή περιοδική παρουσία της σε μία δεδομένη εγκα¬ 
τάσταση ή κέντρο, εξαρτάται από το μέγεθος της, τον τύ¬ 
πο του παρασκευαζόμενου προϊόντος, το σύστημα αξιο¬ 
λόγησης των κινδύνων και τις παρεχόμενες εγγυήσεις 
σύμφωνα με το άρθρο 14, παράγραφος 1, δεύτερο εδά¬ 
φιο, πέμπτη και έκτη περίπτωση. 

Η Κτηνιατρική αρχή της οικείας Νομαρχιακής Αυτοδιοί¬ 
κησης και η Τριμελής Επιτροπή του παρόντος άρθρου ει¬ 
σέρχονται ελεύθερα σε όλα τα μέρη των εγκαταστάσεων 
ή κέντρων, ανά πάσα στιγμή, για να ελέγχουν την τήρηση 
του παρόντος διατάγματος και εάν έχει αμφιβολίες όσον 
αφορά την προέλευση του γάλακτος καιτων προϊόντων με 
βάση το γάλα, έχει πρόσβαση στα λογιστικά έγγραφα που 
της επιτρέπουν να προσδιορίσει την εκμετάλλευση ή την 
εγκατάσταση, από την οποία προέρχεται η πρώτη ύλη. 

Η Κτηνιατρική αρχή της οικείας Νομαρχιακής Αυτοδιοί- 

κησης προβαίνει σε τακτικές αναλύσεις των πορισμάτων 
των ελέγχων που προβλέπονται στο άρθρο 14 παράγρα¬ 
φος 1. Ανάλογα με τις αναλύσεις αυτές, η εν λόγω αρχή 
μπορεί να διατάσσει συμπληρωματικές εξετάσεις σε όλα 
τα στάδια της παραγωγής ή στα προϊόντα. 

Για τα αποτελέσματα των αναλύσεων αυτών συντάσσε- 
ται έκθεση της οποίας τα πορίσματα ή οι υποδείξεις γνω¬ 
στοποιούνται στον ασκούντο την εκμετάλλευση ή τον δια¬ 
χειριστή της εγκατάστασης, ο οποίος φροντίζει να επα¬ 
νορθώσει τις ελλείψεις που διαπιστώθηκαν ώστε να 
βελτιωθούν οι συνθήκες υγιεινής. 

9. Σε περίπτωση επανειλημμένων παραλείψεων, εντεί- 
νεται ο έλεγχος και ενδεχομένως κατάσχονται οι ετικέτες 
ή τα άλλα μέσα που φέρουν το σήμα καταλληλότητας». 

Άρθρο 3 

Όπου στις διατάξεις του Π.Δ. 56/1995 αναφέρεται: «πε¬ 
ριφερειακή Κτηνιατρική Αρχή» νοείται η Κτηνιατρική αρ¬ 
χή της οικείας Νομαρχιακής Αυτοδιοίκησης. 

Άρθρο 4 
Έναρξη ισχύος 

Η ισχύς του παρόντος διατάγματος αρχίζει τριάντα (30) 
ημέρες μετά τη δημοσίευσή του στην Εφημερίδα της Κυ- 
βερνήσεως. 

Στον Υφυπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 16 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΥΦΥΠΟΥΡΓΟΣ ΓΕΩΡΓΙΑΣ 

Ν. ΧΡΙΣΤΟΔΟΥΛΑΚΗΣ Φ. ΧΑΤΖΗΜΙΧΑΛΗΣ 

-♦- 

Τροποποίηση διατάξεωντου Π.Δ. 264/2000 «Καθορισμός 
των απαιτουμένων προσόντων και προϋποθέσεων φυ¬ 
σικών και νομικών προσώπων για τη χορήγηση άδειας 
εμπορίας φυτοπροστατευτικών προϊόντων (Α 217). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 7του Ν.Δ. 220/1973 «Περί εμπορίας γε¬ 
ωργικών και κτηνιατρικών φαρμάκων» (Α' 272), όπως αντι¬ 


καταστάθηκε με την παράγραφο 8 του άρθρου 2 του Ν. 
2538/1997 «Τροποποίηση της κείμενης νομοθεσίας για τα 
γεωργικά και κτηνιατρικά φάρμακα, ρύθμιση χρεών συνε¬ 
ταιριστικών οργανώσεων και άλλες διατάξεις « (Α' 242). 

β) Του άρθρου 29 Ατού Ν. 1558/1985 «Κυβέρνηση και 
κυβερνητικά όργανα» (ΑΊ37), όπως αυτό προστέθηκε με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση διατάξεων του Ν. 
1712/1987 για τον εκσυγχρονισμό των επαγγελματικών 
οργανώσεων των εμπόρων, βιοτεχνών και λοιπών επαγ- 
γελματιών και άλλες διατάξεις» (ΑΊ54) και τροποποιήθη¬ 
κε με το άρθρο 1 παράγρ. 2 ατού Ν. 2469/1997 «Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις» (Α' 38). 

2. Την 399580/30.10.2001 απόφαση του Πρωθυπουρ¬ 
γού καιτου Υπουργού Γεωργίας «Ανάθεση αρμοδιοτήτων 
στους Υφυπουργούς Γεωργίας Ευάγγελο Αργύρη και 
Φώτη Χατζημιχάλη» (Β' 1479). 

3. Το γεγονός ότι από την εφαρμογή των διατάξεων του 
παρόντος διατάγματος δεν προκαλείται δαπάνη σε βά¬ 
ρος του κρατικού προϋπολογισμού. 

4. Την 430/2002 γνωμοδότηση του Συμβουλίου της Επι¬ 
κράτειας, με πρόταση του Υφυπουργού Γεωργίας, απο¬ 
φασίζουμε: 

Άρθρο μόνο 

Η περίπτωση β του άρθρου 1 του Π.Δ. 264/2000 αντικα¬ 
θίσταται ως εξής: 

«β) Έχουν πτυχίο γεωπόνου Ανωτάτου Εκπαιδευτικού 
Ιδρύματος (Α.Ε.Ι.) της ημεδαπής ή πτυχίο Τμήματος Φυτι¬ 
κής Παραγωγής ή Τμήματος Θερμοκηπιακών Καλλιεργει¬ 
ών και Ανθοκομίας ή Τμήματος Διοίκησης Γεωργικών Εκ¬ 
μεταλλεύσεων Τεχνολογικού Εκπαιδευτικού Ιδρύματος 
(Τ.Ε.Ι.) της ημεδαπής των άρθρων 1, 2 και 7 του Π.Δ. 
109/1989 (Α' 47) ή το με βάση το άρθρο 5του Ν. 1865/1989 
(Α' 210) ισότιμο πτυχίο του αντίστοιχου Τμήματος Φυτι¬ 
κής Παραγωγής Κέντρου Ανώτερης Τεχνικής και Επαγ¬ 
γελματικής Εκπαίδευσης (Κ.Α.Τ.Ε.Ε.) της ημεδαπής ή 
ισότιμο πτυχίο ή δίπλωμα αντίστοιχων ειδικοτήτων σχο¬ 
λών της ημεδαπής ή της αλλοδαπής». 

Στον Υφυπουργό Γ εωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 17 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΓΕΩΡΓΙΑΣ 

ΕΥΑΓΓΕΛΟΣ ΑΡΓΥΡΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




